Document ID: 31992R0605

KOMISSION ASETUS (ETY) N:o 605/92,
annettu 10 päivänä maaliskuuta 1992,
neuvoston asetuksen (ETY) N:o 822/87 3 artiklan mukaisista sato-, tuotanto- tai varastoilmoituksista ja asetuksen (ETY) N:o 3929/87 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (ETY) N:o 1734/91(2), ja erityisesti sen 3 artiklan 4 kohdan,
sekä katsoo, että
asetuksen (ETY) N:o 822/87 3 artiklassa säädetään, että viiniyttämiseen tarkoitettujen viinirypäleiden tuottajat sekä rypälemehun ja viinin tuottajat ilmoittavat viimeisimmän sadon tuotteiden määrät; lisäksi mainitussa säännöksessä säädetään, että viinin ja rypälemehun tuottajat sekä muut kauppiaat kuin vähittäiskauppiaat tekevät ilmoituksen viinivuoden lopussa hallussaan pitämistään varastoista,
komission asetuksen ETY N:o 3929/87 5(3) artiklassa, sellaisena kuin se on muutettuna asetuksella (ETY) N:o 1784/90(4), määritetään kiinteät määräajat edellä mainittujen ilmoitusten tekemiseen; näiden määräaikojen noudattamatta jättäminen aiheuttaa asianomaisille yhteisissä markkinointijärjestelyissä säädetyistä interventiotoimenpiteistä hyötymättä jäämisen; kun otetaan huomioon sekä Euroopan yhteisön tuomioistuimen oikeuskäytäntö ja kyseisen säännöstön tavoitteet, olisi rajoitettava edellä mainittujen ilmoitusten tekemisen määräajan lyhyestä ylittämisestä johtuvia seurauksia,
tämän vuoksi olisi muutettava asetuksen (ETY) N:o 3929/87 vastaavia säännöksiä, ja laajennettava näistä toimenpiteistä hyötyminen koskemaan vielä tämän asetuksen voimaantulopäivänä tutkittavia asiakirjoja, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3929/87 11 artiklan 1 kohta seuraavasti:
"1 Sato-, tuotanto- ja varastoilmoitusten tekemiseen velvoitetut henkilöt, jotka eivät ole tehneet näitä ilmoituksia 5 artiklassa säädettyinä määräpäivinä, eivät voi hyötyä asetuksen (ETY) N:o 822/87 32, 34, 38, 41, 42, 45 ja 46 artiklassa säädetyistä toimenpiteistä muuten kun ylivoimaisen esteen esiintyessä ja jollei toisesta alakohdasta muuta johdu.
Jos ensimmäisessä alakohdassa tarkoitetut määräajat kuitenkin ylitetään enintään viidellä työpäivällä, vähennetään maksettavia määriä 20 prosentilla."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan vielä keskeneräisiin asiakirjoihin, jotka koskevat sato-, tuotanto- ja varastoilmoituksia viinivuonna 1984/1985 ja sitä seuraavina viinivuosina.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä maaliskuuta 1992.

Labels: 3
6